Go-Hike 2017 (Geheim net fir Avex an CaraPio)

# Informatioun am Viraus :

D’ Participanten kréinen an der Newsletter 2 am Mee virum Camp Informatiounen iwwert den Hike:

* Zort vun de Schong / Ekippement (Kompass, Reimer) wat se mussen derbäi hunn
* Material fir dobaussen ze schlofen (Schlofsäck, Carry mat etc)
* Bei de CaraPio de Schrwierechkeetsgrad (liicht, Mëttel, schwéier)
* d Ekippen um Hike sinn gemëscht (et bleiwen der ëmmer 2 (heinsdo 3) aus enger Trupp zesummen)(Jongen an Meedercher kennen gemëscht sinn)
* fir d’ Chef: all d’ Chef kréien während dem Hike eng Charge (Ravi preparéieren, Ravi verdeelen, Schloffplatz Koordinéieren, Posten ënnerwee, etc...) (och ass uginn wéini bei deenen Chargen Fräizäit ass)

# Oflaf vum Hike:

Op de(m) Fixpunkt(en) mussen si während enger bestëmmter Zäit laanscht sinn. Um Fixpunkt kréien si eng Auerzäit gesot, wat déi ideal Zäit ass, fir de Fixpunkt ze passéieren. Dat heescht: dës Auerzäit gëtt gerechent op Grond vum längst méigleche Wee bis op de Fixpunkt (wann si all méiglech Punkten u steieren virum Fixpunkt). Gerechent gëtt mat enger Moyenne vun 3km/h! Dëst ass eng Hëllef fir dass se zur Zäit op der Schloffplatz ukommen!

Dertëschent kennen se Punkten sammelen an deem se méi oder manner vill Koordinaten fannen an do een Stempel, Rätsel oder Ähnleches fannen (Des Aufgaben kennen op all Posten ënnerschiddlech sinn, an Verschiddener verlaangen dass déi ganz Ekippe muss do sinn, d’ Ekippe weess awer net wéini esou een Posten do ass). Koordinaten déi méi wäit ewech sinn, hunn 2 Stär an sinn also méi wäert.

D’ CaraPio sollen sech schonn Owes an der Grupp zesummen setzen an d’ Koordinaten sichen an plangen wei eng si wëllen maachen an net maachen. Eventuell mussen se op de Fixpunkten nei iwwerleeën wéivill Koordinaten si nach kennen sichen goen fir zur Zäit op der Schloffplatz ze sinn.

Et ass den Responsabelen vun der Weeër iwwerlooss

* wei si sécherstellen wei eng an wéivill Koordinaten et ginn wou jiddereen muss ukommen (zB individuell drop Ënnerschreiwen,...).
* op et iwwerhaapt méiglech ass déi 8-12 Koordinaten sichen ze goen
* Wei eng Koordinaten 1 Stär oder 2 Stären (eventuell 3 Stären) hunn

# Ekippen Briefing (CaraPio)

Hei kréien déi Ekippen hiert Material :

* Kaart (Dag 1)
* Reimer (LuREF 2x4Zifferen (bei iwwer 9999 dann awer och 5Zifferen))
* Roadbook (Dag1 ) (Beschreiwung wei den Hike funktionéiert, Sécherheet an Legend dran)
* 1 Hëlleftutt
* Noutbreif (spezifesch fir all Schloffplatz)
* Opkliewer fir an hiert Buch mat den Infoen iwwert:
  + Auerzäit Départ fir moies
  + Informatioun iwwert héieren spezifeschen Transport

Dëst Material mussen si alles Owes erëm zeréck ginn un d Chef op der Schloffplatz, soss kréien si Stären ewech geholl!

D’ Konzept hunn si schonn vun de Truppen Chefen erkläert kritt. Hei kennen si sech kennen léieren an déi d ‘Koordinaten sichen fir ze wëssen wei een Wee si wëllen goen.  
D’ Ekippen mussen d’ Koordinaten vun deen Fixpunkt(en) an der Schloffplatzen sichen, dës ginn kontrolléiert an wann déi ok sinn brauchen d Ekippen net méi do ze bleiwen! et muss séchergestallt sinn dass des Koordinaten richteg sinn an dass se de System verstan hunn.

Chef sinn och present an hëllefen d’ Ekippen zesummenzesetzen (si kennen jo hier Avex an CaraPio). Wann d’ Ekippen am gaangen ze schaffen sinn, ginn d’ Chefen gebrieft:

# Départ moies

Verschëdden Ekippen mussen den ëffentlechen Transport huelen fir an d Géigend vum Hike ze kommen, Verschiddener och fir zeréck.

Départ Zuch/Bus tëschen d 8:00 an 9:00 tëschen d 9:00 an 10:00 sollen d’ CaraPio op deenen richtegen Platzen fortgoen.

Et soll gekuckt ginn fir den Ëffentlechen Transport (Bus / Zuch) ze nëtzen.

# Ravi Moies / Mëttes :

All d’ Participant iessen moies an hirer Trupp. Do maachen si sech och moies hiren Ravi zesummen fir ënnerwee a Mëttes. Also mussen si dëst alles den Dach virdrun kafen goen, an am beschten schonn Owes opdeelen!

Am GoMarket gëtt et ënnert anerem: Uebst, Geméis, Baguetten, Kéis, Ham, Zoossiss, Müsliriegel, Jus, an wat een nach sou normal am Supermarché fir ze Iessen keeft.

Se kënne sech och eng Nuddel-, Räis- Zalot maachen. Eng Bécks Ravioli etc gëtt et och.

# Ravi Owes

Owes gëtt fir Chili Con Carne mat Brout an Uebst als Dessert (alles vun Sodexo), dësen gëtt fäerdeg waarm an Isobacken gemaach, mir mussen eis em den Transport op d’ Platz këmmeren. D Iessen gëtt vun Sodexo op der Weilerbach gekacht. Mir huelen et do em 18:00 of, ausser fir Nidderanven an Diddleng, dest bréngen si mat dem Iessen fir de GoUrban op de GoUrban. Daat hescht Niddernaven an 2x Diddleng gëtt direkt vum Camp aus beliwwert.  
Participant brauchen eng Gamelle an Besteck.

# Schloffplatzen

Owes gëtt ënnert fräiem Himmel geschlof (eventuell jee no Wieder d' Schloffplatz aménagéieren, Plastik Baatsch fir uewen driwwer an Silo Plastik fir ënnen, 10-12 Holzstangen sinn do)

Op de Schloffplatzen geet Feier gemaach, no Guiden a Scouts Art. (Bildong Waasser an eng Schëpp muss an der Géigend sinn)  
et muss een Kader gestallt ginn fir dass eng Veillée kann gemaach ginn  
wann keng Toiletten do sinn kommen 2 Dixien dohin.  
Elektresch ass op deenen wéinegsten Platzen  
Drénkwaasser kennt dohin (verschidden Platzen eventuell mat Bidongen)

Owes/moies op der Schloffplatz këmmeren sech Chefen drëm: Voire Chef Chargen  
D’ Kaarten, Roadbook an d’ 1Hellef MUSSEN si Owes den Chefen ofginn (fir ze verhënneren dass des Infoen weider ginn ginn) (eventuell kennen d’ Gruppen deen laschten Dag “hiert” Roadbook erëm sichen kommen, wann si dat als Undenken wëllen halen)

Moies kréien si eng nei Kaart an een neit Roadbook

# Owesprogramm

Den Dag duerch hunn d’ Participant Zäit eppes fir owes d’ Veillée ze preparéieren wat dann zum Thema vum Hike passt. Des Veillée beim Feier gëtt vun de Chefen geleet, si suergen derfir dass all Ekippe eppes bréngt.

# Ravi Moes / Mëttes :

2 Deeg am Viraus mussen mir eng Commande maachen, mir definéieren genau wat alles soll giess ginn. Den GoMarket setzt dann alles op eng Palette. Eis Chef mussen des Palette dann opdeelen fir déi verschidden Schloffplatzen. (d Killketten soll net ënnerbrach ginn fir déi kal Saachen)

De Ravi fir moies ass a Form vun engem Büffet wou jiddereen sech selwer dat hellt wat een brauch. Iwwert de Cactus ginn déi Këschten preparéiert. Dësen Ravi gëtt och schonn Owes mat geliwwert an dat wat zevill ass geet mat de Chef erëm zeréck.

# Zeréck goen CaraPio Hike

D’ CaraPio kréien moies:

* 1-2 Fixpunkten wou si mussen passéieren (Op der Kaart)

Op der Schlussplatz mussen si zu enger bestëmmter Zäit ukommen fir den Ëffentlechen Transport zur richteger Zäit ze kréien. Géingt 16:00 sollen si um Camp sinn fir mam Kachen kennen unzefänken (Zäit fir Duschen, Schwammen, oder esou aplangen)

Op deenen 2 Fixpunkten mussen si während enger bestëmmter Zäit Fënster laanscht sinn. Do ass och een Hiweis wéivill km deen kierzte Wee op de Camp ass, an eng Richtlinn wéivill Zäit een Minimum brauch. Dëst ass eng Hëllef fir dass se zur Zäit um Camp ze sinn!

# Noutbreif, Sécherheet

All Ekippe kritt een versiegelten Noutbreif mat:

* wann si deen op maachen, kréien se enorm vill Strooffpunkten oder esou
* an dem Noutbreif ass d Telefonsnummer vum Responsabelen vun dem jeweilechen Wee dran (deen kennt sech am Beschten do aus an décidéiert wei en weider hëlleft)

d’ Feierplazen op de Schloffplatzen mussen richteg op Guiden a Scouts Art a weis gemaach ginn (net um Grass an mat Steng oder esou rondrëm , etc). En Eemmer/Bidon Waasser muss an der Géigend sinn. An eng Schëpp oder e Spuet muss do sinn.

# 1 Hëllef

D’ Gruppen, kréien jeeweils een « 1. Hëllef Kit - Modell GoUrban - Small » mat op de Wee. Dat wier eng Plastik-Gefréiertuut, déi zou geschweesst ass (keng Zip-Tuut), doduerch ass se versigelt an et gesäit een direkt ob se opgemaach gouf oder ob se nees tel quel ka weider gebraucht ginn. Iwwert dëse System garantéiere mer dass all Gruppen dat selwecht Material dobäi huet. Baussen drop keng Info.

* 1 Gefréier-Vakuumtuut à 1 L
* 1 Dymo-Etikett
* 2 Dicher (Lingetten) mat Desinfizéiermëttel
* 2 steril Kompressen 5x5 cm
* 2 Plooschteren 1,9x7,2 cm
* 1 Plooschterblat 10x6 cm
* 1 Gazeverband 8 cm

GoMedical mécht eis déi Tuten. Total vun 143,44 Euro, bei enger 50-50 Opdeelung wieren dat 71,72 Euro jeeweils fir de Budget vum GoHike a vum GoMedical.

- Fir d’ Schloffplatzen: och hei en « 1. Hëllef Kit - Modell Go-Urban » dës Kéier awer « Medium » mat bëssi méi Verbandgeschier an e Minimum u Medikamenter (Paracetamol géint d’ Péng, Systral Gel, Reparil Gel, …) mat deenen d’ Chefs op der Schloffplatz Boboe kënne verpléischteren, déi während dem Hike geschitt sinn. Dat muss keng extra Orang 1. Hëllef Këscht sinn, eng einfach Curver-Këscht geet duer. Och hei ass d’ Iwwerleeung déi selwecht: mir garantéieren domadder dass iwwerall dat selwecht Material zur Verfügung steet, gär schreiwe mir nach eng Uleedung fir d’ Chef sur Place.

# CaraPio Challenge

Jiddereen pro Ekippe kritt een Certificat wann se den Hike gepaakt hunn:

* Eng Kaart wou all d' Punkten déi se ugelaf hunn drop markéiert sinn
* eng Gruppe Foto / Selfies vun der ganzer Ekippe
* all d' Nimm vun der Ekippe an d Land/Trupp/Duerf
* Unzuel vun de gesammelten Stären am Format x/y (x Stären vun maximal y Stären kritt)

Iwwert Truppenchefen ginn dës deen Dag duerno Owes an der Campversammlung verdeelt.